রংপুর বিভাগ উন্নয়ন আন্দোলন পরিষদের আহ্বানে সাড়া দিয়ে সর্বস্তরের জনসাধারণের স্বতঃস্ফূর্ত আন্দোলন-সংগ্রামের ফসল হিসেবে আপনার মহানুভবতায় রংপুর থেকে সরাসরি ঢাকাগামী আন্তঃনগর ট্রেন ‘রংপুর এক্সপ্রেস’ চালু করা হয়। কিন্তু ট্রেনটি চালু থেকেই নানা বৈষম্যের শিকার হয়ে আসছে। বরাদ্দকৃত বিলাস বহুল ট্রেন না দিয়ে অন্য রুটের পুরাতন একটি ট্রেন সংস্কার করে দেয়া হয়। এছাড়া এটি যথাসময়ে যাতায়াতে প্রতিনিয়ত বাধাগ্রস্ত হচ্ছে। ট্রেন চালু থেকেই শিক্ষার্থী, নিরাপদ ভ্রমনকারী পর্যটক, সরকারি আমলা থেকে শুরু করে মন্ত্রী, এমপি ও ভিআইপি ব্যক্তিরা যাতায়াত করছেন। এদিকে এ অঞ্চলের কেন্দ্রবিন্দু রংপুরে যাতায়াতের জন্য চালু থাকা ট্রেনগুলোর মধ্যে ৭টি বন্ধ করে দেয়া হয়েছে। রংপুর রেল স্টেশন লাভজনক হলেও এই পথে দীর্ঘদিন চলা ট্রেনসমূহ অকারণেই বন্ধ করে দেয়া হয়।